Laco Victoria

O laco Victoria u Victoria Nyanza en bellas luengas bantús (tamién conoixito como Ukerewe) ye un laco que se troba situato en a zona centroriental d'Africa, rodiato por Uganda, Tanzania y Kenya. Forma parte d'una serie de grans lacos situaus a lo largo d'a Val d'o Gran Rift conoixius conchuntament como Grans Lacos d'Africa. Se estendilla en una superficie de 69.482 km² y en o suyo punto de mayor fondura tien 82 m. Ye o segundo laco de augua dolza mas gran d'o mundo, dimpués d'o Laco Superior (America d'o Norte). Jean-Claude Corbell y Ariane Archambault: The Visual Dictionary of Universe & Earth, QA International, 2009, ISBN 978-2-7644-0884-1, p.63 Se considera que ye un d'os principals naixederos d'o río Nilo, continando lo suyo curso enta lo laco Alberto, en o curso superior d'o clamau Nilo Blanco. D'entre os ríos que desauguan en o laco Victoria, cal destacar como lo principal o río Kagera.

O primer europeu en plegar en o laco estió o explorador britanico John Speke, qui li dió o suyo nombre de Victoria en homenache a la reina d'o suyo país, Vitoria I d'o Reino Uniu.

 Referencias 

 Vinclos externos 

  Asociación de pescaires d'o Laco Victoria.

Categoría:Lacos de Kenya
Categoría:Lacos de Tanzania
Categoría:Lacos d'Uganda